
Du har tidligere lært at lave forskellige layouts med et varierende antal sektioner og kolonner.

I denne opgave skal du lave et 3-kolonnet layout, svarende til en tidligere opgave - men denne gang skal layoutet gøres responsive med en række indbyggede media queries.

[bookmark: _coyebo2lsapk]Forberedelse
Som forberedelse til opgaven skal du gøre følgende:

· Opret et nyt projekt og navngiv det 3-column-responsive-layout
· I projektmappen skal du oprette en HTML-fil, som skal navngives index.html
· Opret desuden en mappe med titlen css
· I mappen css skal du oprette to nye css-filer navngive dem styles.css og rwd.css. 
· Filen styles.css skal indeholde al CSS kode pånær de nødvendige media queries, som skal placeres i rwd.css

[bookmark: _opwohd2x9ich]Krav til opgaven
Start med at oprette et Flexbox-baseret layout, svarende til billedet i toppen af dokumentet.

· Header og footer skal begge have en højde på 50px og baggrundsfarven #333
· Venstre og højre sidebar skal hver have en bredde på 20% og baggrundsfarven #666
· Content-elementet skal have baggrundsfarven #ccc

Du skal nu tilføje en række media queries, som skal udløse nogle ændringer i designet ved en række udvalgte breakpoints.

Første breakpoint skal placeres ved en skærmbredde på 960px og gøre følgende:

· Når skærmbredden er lig med eller mindre 960px, skal hver kolonne have en unik baggrundsfarve, så de senere nemt kan identificeres fra hinanden

Næste breakpoint skal placeres ved en skærmbredde på 768px og gøre følgende:

· Når skærmbredden er lig med eller mindre 768px, skal sidebar-first og main hver fylde 50% 
· Sidebar-second skal placeres på sin egen linje, hvor den skal fylde 100% i bredden

Næste breakpoint skal placeres ved en skærmbredde på 540px. 

· Denne gang skal sidebar-first flyttes op over content-kolonnen, så alle tre kolonner nu er placeret på den lodrette akse (y)

Sidste breakpoint skal placeres ved en skærmbredde på 480px. 

· Du skal  nu ændre rækkefølgen på kolonnerne, således at content-elementet placeres øverst efterfulgt af sidebar-first og til sidst sidebar-second.

God fornøjelse :-)

